Тым часам у Рагачоўскім раёне ўкраінскі прадпрымальнік арганізуе вытворчасць вырабаў з натуральнага каменю. Характэрна, што гэты інвестар у Беларусі працуе ўжо некалькі гадоў. Новы праект — працяг бізнесу, пачатага ў Светлагорску. Чаму планы растуць, выканаўчы дырэктар акцыянернага таварыства “Плазматэк” Юрый Амяльчук растлумачыў падрабязна. Гаворыць, спачатку, калі толькі прыйшлі на наш рынак, самі асцерагаліся: ці не закрыюць, ці не абкладуць непасільнымі падаткамі. Але потым страх змяніўся здзіўленнем. Аказалася, інвестару тут дапамагаюць усе — ад улады на месцах да правяраючых органаў, як ні дзіўна гэта гучыць. Сёння, расказваючы пра свой бізнес на форуме, украінскі прадпрымальнік заклікаў калег па справе: калі маюць намер працаваць сумленна, у Беларусі вам усюды ўключаць зялёнае святло. Калі іншыя планы — не варта марнаваць час, па руках дадуць вельмі балюча.